钦定古今图书集成/明伦汇编/官常典/第799卷 > 徐甫宰
## 钦定古今图书集成/明伦汇编/官常典/第799卷 > 徐甫宰

按《明外史》本传：“甫宰字允平，浙江山阴人。嘉靖中，举
顺天乡试，除武平知县。武平当闽粤交，多盗，甫宰筑
城立堡者三。上官以程乡盗薮，调之往。既平朝曦，超
擢潮州兵备佥事，添注剿寇，任一子千户。已而程乡
贼温鉴、梁辉等合上杭贼窥江西平远，知县王化遮
击之檀岭，贼败奔瑞金。副使李佑三战皆捷，贼由间”
道归程乡，甫宰讨擒之，馀党悉平，赉银、币。已，补潮州
分巡佥事兼理兵备事。东莞水兵徐永泰等乱，停俸
讨贼。甫宰已疾亟，乞归。未几卒。